Informácia o pripravovanom národnom projekte

Terénna sociálna práca a terénna práca v obciach s prítomnosťou marginalizovaných rómskych komunít II.

Táto informácia je určená pre užívateľov, ktorí sú do 31.10.2019 zapojení do národného projektu Terénna sociálna práca a terénna práca v obciach s prítomnosťou marginalizovaných rómskych komunít (ďalej len „NP TSP a TP“).

Ministerstvo vnútra/Úrad splnomocnenca vlády SR pre rómske komunity pripravuje národný projekt Terénna sociálna práca a terénna práca v obciach s prítomnosťou marginalizovaných rómskych komunít II. (ďalej len „NP TSP a TP II.“) s plánovaným kontinuálnym prechodom zapojených užívateľov.

V snahe uľahčiť prechod, oznamujeme týmto užívateľom, že budúmať možnosť zapojenia sa do NP TSP a TP II. bez potreby podávať pred uzavretím Zmluvy o spolupráci Žiadosť o zapojenie sa do národného projektu, v prípade, že budú spĺňať nižšie uvedené podmienky:

**OPRÁVNENÍ UŽÍVATELIA PRE KONTINUÁLNE ZAPOJENIE SA DO NP TSP a TP II.**

1. užívatelia, realizujúci výkon terénnej sociálnej práce a terénnej práce do 31.10.2019 v rámci národného projektu NP TSP a TP;
2. užívatelia, ktorí majú uzavretú Zmluvu o spolupráci v rámci NP TSP a TP.

**UŽÍVATELIA NEOPRÁVNENÍ ZAPOJIŤ SA DO NÁRODNÉHO PROJEKTU**

1. dlžníci na daniach,
2. dlžníci poistného na zdravotnom poistení,
3. dlžníci poistného na sociálnom poistení,
4. užívatelia, ktorí porušili zákaz nelegálnej práce a nelegálneho zamestnávania,
5. užívatelia, nad ktorým je zavedená nútená správa[[1]](#footnote-1)

U zapojených užívateľoch **MV SR/USVRK vopred preverí splnenie podmienok** pre zapojenie sa do NP TSP a TP II. prostredníctvom overenia údajov a informácií v príslušných registroch[[2]](#footnote-2).

**Upozorňujeme** užívateľov, aby si včas overili správnosť údajov v príslušných registroch a v prípade nesprávnych údajov zabezpečili ich úpravu so skutočným stavom.

Užívateľom, ktorí sú **do 31.10.2019 zapojení** do NP TSP a TP a ktorí splnili podmienky pre zapojenie do NP TSP a TP II., **MV SR/ÚSVRK pripraví návrh Zmluvy o spolupráci, ktorý zašle užívateľom** v troch rovnopisoch. Užívatelia po podpísaní Zmluvy o spolupráci štatutárnym orgánom (prípadne splnomocneným zástupcom), zašle/prípadne osobne doručí dva rovnopisy Zmluvy o spolupráci na adresu MV SR/ÚSVRK, jeden rovnopis Zmluvy o spolupráci si ponechá.

**Zmluva o spolupráci nadobudne účinnosť 01.11.2019[[3]](#footnote-3), čím sa zabezpečí kontinuálny prechod z NP TSP a TP do NP TSP a TP II.**

**HLAVNÁ AKTIVITA NP TSP a TP II.**

Hlavný cieľ projektu sa bude napĺňať prostredníctvom realizácie hlavnej aktivity:

Podpora dostupnosti terénnej sociálnej práce a terénnej práce, ktorá bude naplňaná prostredníctvom realizácie jednotlivých podaktivít:

1. podpora zvyšovania kvality a profesionality ľudských zdrojov
2. koordinovaná spolupráca s ostatnými pomáhajúcimi profesionálmi
3. poskytovanie odborných konzultácií pre TSP/TP
4. senzibilizačné aktivity v obci

**POČTY ZAMESTNANCOV DO ZMLUVY O SPOLUPRÁCI A MENNÉ ZOZNAMY PREKLÁPANÝCH ZAMESTNANCOV**

Oprávnení užívatelia po zverejnení Vyzvania na národný projekt NP TSP a TP II. oznámia na e-mail: lydia.gabcova@minv.sk **menný zoznam terénnych sociálnych pracovníkov a terénnych pracovníkov**, (predmet e-mailu: „preklápanie zamestnancov - II. fáza“) ktorých chcú preklopiť a zabezpečiť tak plynulé pokračovanie realizácie aktivít v rámci terénnej sociálnej práce a terénnej práce.

Maximálny možný počet pracovníkov pre oprávneného užívateľa je 6. Variácia pracovných pozícií TSP/TP záleží od viacerých faktorov (veľkosť a potreby MRK, množstvo klientov a počet intervencii v rámci MRK v projekte, ktorý končí 31.10.2019).

Celkové počty, ktoré užívateľ plánuje uviesť do Zmluvy o spolupráci boli vyplnené v mesiaci august/september 2019 v Dotazníku k záverečnej hodnotiacej správe, ktorú užívatelia následne doručili príslušnému regionálnemu koordinátorovi.

V prípade, že mezdičasom v obci nastala ohľadom počtu pracovníkov, ktorých chce užívateľ uviesť do Zmluvy o spolupráci zmena, žiadame túto zmenu bezodkladne oznámiť na vyššie uvedený e-mail.

Vyhlasovanie výberových konaní na neobsadené pracovné pozície do II. fázy NP bude možné po zverejnení Sprievodcu pre užívateľov na web adrese: <http://www.minv.sk/?NPTSP_uvod>.

**MINIMÁLNE POŽADOVANÉ VZDELANIE PRE TERÉNNYCH SOCIÁLNYCH PRACOVNÍKOV:**

**1.)**v zmysle zákona č. 219/2014 o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (ďalej len „zákon č. 219/2014“ a to:

1. ukončené vysokoškolské vzdelanie II. stupňa v študijnom odbore sociálna práca[[4]](#footnote-4), alebo
2. ukončené vysokoškolské vzdelanie II. stupňa v študijnom odbore psychológia, právo, sociálne služby a poradenstvo, verejná politika a verejná správa alebo v študijných odboroch pedagogického zamerania, alebo má uznaný doklad o takom vysokoškolskom vzdelaní rozhodnutím podľa osobitného predpisu v zmysle §45 ods.1 a súčasne k 1. januáru 2015 vykonával pracovné činnosti, ktoré svojím charakterom zodpovedajú sociálnej práci podľa zákona č. 219/2014 Z.z., v pracovno-právnom vzťahu alebo obdobnom pracovnom vzťahu
3. ukončené vysokoškolské vzdelanie I. stupňa v študijnom odbore sociálna práca v prípade, ak k 1. januáru 2015 vykonáva odbornú činnosť, na výkon ktorej sa vyžaduje ukončené VŠ vzdelanie II. stupňa v študijnom odbore sociálna práca
4. ukončené stredoškolské vzdelanie s maturitou a súčasne študuje VŠ v odbore sociálna práca[[5]](#footnote-5)

**2.)** v zmysle § 110 ak ods. 1 písm. b) zákona 448/2008 o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov (ďalej len „zákon č. 448/2008“) sa vyššie uvedené kvalifikačné predpoklady považujú za splnené do 31. decembra 2023, ak fyzická osoba je študentom vysokej školy v študijnom odbore uvedenom v § 84 ods. 4 písm. b) tohto zákona, t.j. jedná sa o  štúdium vysokoškolského vzdelania prvého stupňa alebo druhého stupňa v študijnom odbore sociálna práca, sociálne služby a poradenstvo, sociálna pedagogika, špeciálna pedagogika, liečebná pedagogika, psychológia, akreditované podľa osobitného predpisu alebo ide o štúdium takéhoto vysokoškolského vzdelania na zahraničnej vysokej škole.

Splnenie požiadavky praxe sa preukazuje potvrdením od zamestnávateľa, prípadne iným hodnoverným dokladom, napr. pracovnou zmluvou, pracovnou náplňou, pracovným posudkom, potvrdením o zamestnaní, dohodou a pod.

**MINIMÁLNE POŽADOVANÉ VZDELANIE PRE TERÉNNYCH PRACOVNÍKOV:**

## ukončené neúplné stredoškolské vzdelanie resp. nižšie stredné odborné vzdelanie v zmysle § 16 ods. 4 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov

**FINANČNÉ PROSTRIEDKY POSKYTOVANÉ OPRÁVNENÝM UŽÍVATEĽOM V RÁMCI NP TSP A TP II.**

MV SR/ÚSVRK bude poskytovať užívateľom zapojeným do NP TSP a TP II. finančné prostriedky na výkon práce terénnych sociálnych pracovníkov a terénnych pracovníkov formou refundácii miezd a paušálne finančné prostriedky na ostatné výdavky.

V národnom projekte bude uplatnené **priame vykazovanie nákladov zapojených užívateľov.**

Podrobnosti budú uvedené v Sprievodcovi pre užívateľov NP TSP a TP II., ktorý bude zverejnený na adrese: <http://www.minv.sk/?NPTSP_uvod> po nadobudnutí účinnosti Rozhodnutia o schválení NFP.

**POSKYTOVANIE INFORMÁCIÍ K NP TSP A TP II.**

V prípade akýchkoľvek otázok súvisiacich so zapojením sa do NP TSP a TP II, resp. s podmienkami zapojenia sa užívateľa do tohto projektu, je možné využiť nasledovné kontakty:

e-mail: lydia.gabcova@minv.sk,

telefón: +421 2/50944968

Korešpondenčná adresa:

**Ministerstvo vnútra Slovenskej republiky**

**Úrad splnomocnenca vlády SR pre rómske komunity**

**Pribinova 2**

**812 72 Bratislava**

1. Medzi zapojenými užívateľmi nenachádza obec v nútenej správe. Obec, nad ktorou je zavedená nútená správa sa bude môcť uchádzať o zapojenie sa do NP TSP a TP II. na základe žiadosti o zapojenie do národného projektu [↑](#footnote-ref-1)
2. Informačný zoznam daňových dlžníkov vedený Finančnou správou SR verejne dostupný v elektronickej podobe na:

<https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>

<https://www.vszp.sk/platitelia/platenie-poistneho/zoznam-dlznikov.html>

<https://www.dovera.sk/overenia/dlznici/zoznam-dlznikov>

<https://www.union.sk/zoznam-dlznikov>

<https://www.socpoist.sk/zoznam-dlznikov-emw/487s>

<https://www.safework.gov.sk/register/>

<https://reg.ip.gov.sk/register/> [↑](#footnote-ref-2)
3. v prípade, ak rozhodnutie Ministerstva vnútra SR ako sprostredkovateľského orgánu pre Operačný program Ľudské zdroje, o schválení žiadosti o nenávratný finančný príspevok pre NP TSP a TP II. nadobudne právoplatnosť po 01.11.2019, zmluvy o spolupráci nadobudnú účinnosť až nadobudnutím právoplatnosti uvedeného rozhodnutia [↑](#footnote-ref-3)
4. V zmysle § 5 ods. 1a Zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov. [↑](#footnote-ref-4)
5. V zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. [↑](#footnote-ref-5)